شەفەق نیوز/ وەڕێۆبەرایەتی پەروەردەی خانەقین سەروە هەرێم
کوردستان، ئمڕوو دووشەممە، گشت ئامادەکارەیلی ئەرا ئەنجامدان تاقیکردنەوەی شەش ئامادەیی
تەواو کرد، ک زیاتر لە ٧٠٩ خوەنەوار لە کوڕ و دوێەت بەشداری بوون.
حەسەن محمد تاڵەبانی وەڕێۆبەر پەروەردەگە ئەرا ئاژانس شەفەق
نیوز وت: تاقیکردنەوەیلە لە پیس پەنج ئی مانگە، ئەرا بەشەیل ئەدەبی و زانستی و پیشەسازی
دەس وەپیکەێد، و هەر دوو رووژ لە هەفتەیگ (یەکشەممە، و چوارشەممە) ئەنجام دریەێد، و
لە ١٥ی ٨ تەواو بوود.
تاڵەبانی وتیش؛ بنکەیل تاقیکردنەوەیل وە مولدەی کارەبا و
ئاو خواردن ئامادە کریانە ئەگەر کارەبا بڕیتدا، وەگەرد هەماهەنگی ئیدارەی خانەقین ئەرا
دابینکردن کارەبا لە مەوقەی تاقیکردنەوەیل.
تاڵەبانی نشان دا لە هەماهەنگییگ وەگەرد دەزگا ئەمنیەیلە
ئەرا مقەیەتیکردن بنکەیل تاقیکردنەوەیل و ئامادەکردن کەشوهەوای گونجیاگ ئەرا تاقیکردنەوەیل
ئامادەیی.
